
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI
H O T Ă R Â R E

privind suplimentarea ajutorului de urgenţă acordat prin Dispoziţia Primarului 
Municipiului Focşani nr.6719/29.03.2012 d-lui Lelcu Bogdan Alexandru, 
cu domiciliu în Focşani, str. Câmpului nr.18, ap 11
            Consiliul Local al Municipiului Focşani, judetul Vrancea, întrunit în şedinţă ordinară,

            - analizând proiectul de hotărâre iniţiat de Primarul Municipiului Focşani, prin care se propune suplimentarea ajutorului de urgenţă acordat prin Dispoziţia Primarului Municipiului Focşani nr.6719/29.03.2012 d-lui Lelcu Bogdan Alexandru, cu domiciliu în Focşani, str. Câmpului nr.18, ap 11, raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 35602/18.07.2012;

· văzând avizul favorabil al Comisiei pentru buget, finanţe, investiţii, liberă iniţiativă, economic şi amendamentul consilierilor locali;

· în  conformitate cu prevederile art.15 şi 16 din Legea nr. 292/2011–Legea asistenţei sociale, a prevederilor art 28 alin (2) din Legea nr. 416/2001 privind venitul minim garantat cu modificările şi completările ulterioare, precum şi prevederile art 41 şi 42 din  H.G.  nr. 50/2011 pentru aprobarea Normelor metodologice de aplicare a prevederilor Legii nr. 416/2001 şi cu prevederile pct 1 din anexa nr.1 la HCL nr.134/29 mai 2012 privind aprobarea acordării ajutoarelor de urgenţă familiilor şi persoanelor care se află în situaţii de necesitate deosebite, altele decât cele cauzate de calamităţi naturale, incendii, accidente şi a metodologiei de acordare a ajutoarelor de urgenţă.

· având în vedere cererea d-lui Lelcu Constantin înregistrată la nr.26031/25.05.2012 şi adresa nr.5024/08.06.2012 transmisă de Serviciul Public Local de Asistenţă Socială Focşani înregistrată la nr.29661/14.06.2012;
· în baza art.36 alin (1), alin. (2),  lit. „b” şi alin (4) lit „a”, precum  şi  în temeiul art. 45 alin.(2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

H O T Ă R Ă Ş T E :
                  Art. 1 Se suplimentează ajutorul de urgenţă acordat prin Dispoziţia Primarului Municipiului Focşani nr.6719/29.03.2012 d-lui Lelcu Bogdan Alexandru, cu domiciliu în Focşani, str. Câmpului nr.18, ap 11,  cu suma de 10.000 lei, pentru efectuarea în străinătate a unui transplant de celule stem hematopoietice.
                  Art.2 Serviciul Public Local de Asistenţă Socială Focşani este împuternicit să efectueze plata ajutorului de urgenţă prevăzut la art 1 din prezenta hotărâre.
                 Art. 3 Prezenta hotărâre va fi comunicată de către Direcţia administraţie publică locală,  compartimentelor, serviciilor şi primarului municipiului Focşani, conform legii, care va asigura executarea acesteia prin Direcţia Economică, Direcţia de resurse umane şi coordonare unităţi subordonate şi Serviciul comunicare.

            PREŞEDINTE DE ŞEDINŢĂ,

                    Oloeriu Ioan Liviu
                                                                                                         CONTRASEMNEAZĂ,

                                                                                           SECRETARUL MUNICIPIULUI 
                                                                                                                  FOCŞANI
                                                                                                      Corhană Eduard Marian

Municipiul Focşani, 31 iulie 2012
Nr. 35/214









